《题吴桐云同年出山海关图 其二》
清代·李鸿裔

李陵台北晾鹰台，秋到居庸万壑哀。九月出关驴背冷，十年回首雁声来。

中原戈马犹前日，边塞风云岂异才。掷画还君三叹息，陪都天仗泣龙媒。

作者简介：（1831—1885）清四川中江人，字眉生，别号香严，晚号苏邻。咸丰元年举人，入赀为兵部主事。尝入曾国藩幕。同治间官至江苏按察使。后居苏州。家藏金石碑版名画极富。精书法及诗古文。晚好佛经。有《苏邻诗集》